  Виталий Пронин Арлы быдэ 21-тӥ тулыспалэ асьсэлэсь удыс нуналзэс  пусъё экскурсия ортчытъясьёс.Со нунал юнматэмын  вал 1990-тӥ арын. Огазеяськонэ пыро 70 кунысь экскурсоводъёс.Ку но кызьы кылдӥз та профессия, шуг вераны, кунъёслэн кусыпъёссы азинскемен, вылды, куке адямиос быгатӥзы сьӧрло потаны, мурт шаеръёсын тодматскыны. Соку кулэ луизы историез ӟеч тодӥсь-валась, чебер мадьыны, возьматыны быгатӥсьёс. Нялтас вераса, туэысен экскурсоводъёс лицензиен гинэ ужаны быгатозы на.Кемалась ӧвӧл Тегеранын (Иран) ортчиз дуннеысь гидъёслэн конгрессы, отчы ветлӥз Россиысь но делегация. Иранысь ассоциацилэн вице-президентэзлы Мохсен Хаджисаидлы Удмурт шаерысь синпелетъёс - мунёос - кузьмаз Волгоградысь экскурсоводъёслэн но переводчикъёслэн огазеяськонэнызы кивалтӥсь Снежана Григорьева. Кин тодэ, оло, ӵап удмурт мунёос юрттозы Иранысь туристъёсты гочатыны.Оксана Сергеева Теги: дуннеын  